CELEX: 32020D0402(01)
Language: da
Date: 2020-04-01 00:00:00
Title: Kommissionens afgørelse af 1. april 2020 om ændring af afgørelse 2017/C 287/03 om udnævnelse af medlemmerne af ekspertgruppen med henblik på teknisk rådgivning om organisk produktion og om opstilling af reservelisten 2020/C 110/04

2.4.2020   
               
               
                  DA
               
               
                  Den Europæiske Unions Tidende
               
               
                  C 110/4
               
            
         KOMMISSIONENS AFGØRELSE
         af 1. april 2020
         om ændring af afgørelse 2017/C 287/03 om udnævnelse af medlemmerne af ekspertgruppen med henblik på teknisk rådgivning om organisk produktion og om opstilling af reservelisten
         (2020/C 110/04)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Kommissionens afgørelse 2009/427/EF af 3. juni 2009 om nedsættelse af en ekspertgruppe med henblik på teknisk rådgivning om økologisk produktion (1), særlig artikel 4, stk. 2, og
         ud fra følgende betragtninger:
         
                     (1)
                  
                  
                     Ved afgørelse 2009/427/EF nedsatte Kommissionen en ekspertgruppe med henblik på teknisk rådgivning om økologisk produktion (»gruppen«).
                  
               
                     (2)
                  
                  
                     Ved Kommissionens afgørelse 2017/C 287/03 (2) blev reservelisten over udnævnte medlemmer af gruppen opstillet i henhold til artikel 4, stk. 2, i afgørelse 2009/427/EF og i overensstemmelse med anvendelsesområdet for Rådets forordning (EF) nr. 834/2007 (3).
                  
               
                     (3)
                  
                  
                     Forordning (EF) nr. 834/2007 blev ophævet ved Europa-Parlamentets og Rådets forordning (EU) 2018/848 (4). Den finder bl.a. anvendelse på havsalt og andre salte til konsum og til foder, som ikke er omfattet af anvendelsesområdet for forordning (EF) nr. 834/2007.
                  
               
                     (4)
                  
                  
                     I henhold til artikel 21, stk. 1, i forordning (EU) 2018/848 tillægges Kommissionen beføjelse til at vedtage delegerede retsakter for at tilføje detaljerede produktionsregler for havsalt og andre salte til konsum og til foder. I henhold til artikel 2, litra b), i afgørelse 2009/427/EF skal ekspertgruppen bistå Kommissionen med at udvikle nye produktionsregler.
                  
               
                     (5)
                  
                  
                     For at bistå Kommissionen med at udvikle produktionsregler for havsalt og andre salte til konsum og til foder bør der nedsættes en undergruppe med ekspertise inden for saltproduktion, jf. artikel 5, stk. 2, i afgørelse 2009/427/EF. Eksperter i saltproduktion bør omfattes af den reserveliste, der er opstillet ved afgørelse 2017/C 287/03.
                  
               
                     (6)
                  
                  
                     I overensstemmelse med artikel 4, stk. 2, i afgørelse 2009/427/EF og Kommissionens politik om gennemsigtighed blev der offentliggjort en indkaldelse af ansøgninger fra eksperter i Kommissionens register over ekspertgrupper og lignende enheder. De af ansøgerne indsendte dossierer blev evalueret, og på grundlag heraf blev der foretaget en udvælgelse, som gjorde det muligt at tilføje fire eksperter i saltproduktion til reservelisten over udnævnte eksperter.
                  
               
                     (7)
                  
                  
                     For at afslutte udvælgelsesproceduren bør Kommissionen tilføje disse eksperter til reservelisten —
                  
               BESTEMT FØLGENDE:
         
            Artikel 1
            I del B i bilaget til Kommissionens afgørelse 2017/C 287/03 indsættes der i den alfabetiske reserveliste over udnævnte eksperter følgende navne:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 1. april 2020.
            
               
                  På Kommissionens vegne
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 139 af 5.6.2009, s. 29.
         
            (2)  Kommissionens afgørelse 2017/C 287/03 om udnævnelse af medlemmerne af ekspertgruppen med henblik på teknisk rådgivning om økologisk produktion og om opstilling af reservelisten (EUT C 287 af 31.8.2017, s. 3).
         
            (3)  Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT L 189 af 20.7.2007, s. 1).
         
            (4)  Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1).